b'\n_START_ARTICLE_\nHans-Winfried J\xc3\xbcngling\n_START_SECTION_\nBakgrunn\n_START_PARAGRAPH_\nJ\xc3\xbcngling hadde fra 1946 av sin oppvekst i Hannover. Etter abitur i 1958 i Duderstadt studerte han bibelsk hebraisk og tr\xc3\xa5dte inn i jesuittordenen.\n_START_SECTION_\nJesuitt\n_START_PARAGRAPH_\nMellom 1960 og 1963 studerte han filosofi ved Berchmanskolleg i Pullach n\xc3\xa6r M\xc3\xbcnchen. Etter et praktikum\xc3\xa5r i Berlin studerte han fra 1964 til 1968 teologi ved Philosophisch-Theologische Hochschule Sankt Georgen i Frankfurt am Main.\n_START_SECTION_\nPrest\n_START_PARAGRAPH_\nJ\xc3\xbcngling ble presteviet 29. juli 1967 i Frankfurt am Main. Ved Det pavelige bibelinstitutt i Roma ble han promovert til doktor i bibelvitenskaper (Dr. in re biblica) og habiliterte seg s\xc3\xa5 ved Hochschule Sankt Georgen._NEWLINE_I 1976 ble han professor i gammeltestamentlig eksegese i St. Georgen. Han forsket ved det pavelige bibelinstitutt i Jerusalem (1979/80 og 1986/87) og hadde flere gjesteprofessorater ved Det pavelige bibelinstitutt (Biblicum) i Roma. I 2006 ble han emeritert. Han var til sin d\xc3\xb8d forstanderskapsleder der for Stiftung Hochschule Sankt Georgen._NEWLINE_J\xc3\xbcngling engasjerte seg i mange sosialprosjekter i Det hellige land. I 2002 ble han av kardinal-stormester Carlo Furno utnevnt til ridder av Ridderordenen av den hellige grav i Jerusalem og investert den 5.\xc2\xa0oktober 2002 i G\xc3\xb6rlitz av biskop Anton Schlembach, storprior for det tyske stattholderskap. Han var fra 2005 til 2017 prior for komturet Pater Maximilian Kolbe i Frankfurt am Main.'